Miss Universe 1964

Ang **Miss Universe 1964** ay ang ika-13 edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong 1 Agosto 1964.

Pagkatapos ng kompetisyon, kinoronahan ni Iêda Maria Vargas ng Brasil si Corinna Tsopei ng Gresya bilang Miss Universe 1964. Ito ang unang tagumpay ng Gresya sa kasaysayan ng kompetisyon. Nagtapos bilang first runner-up si Brenda Blackler ng Inglatera, samantalang nagtapos bilang second runner-up si Ronit Rinat ng Israel.

Mga kandidata mula sa animnapung bansa at teritoryo ang lumahok sa kompetisyong ito. Pinangunahan ni Jack Linkletter ang kompetisyon, samantalang sina John Charles Daly at Arlene Francis ang nagbigay ng komentaryo sa buong kompetisyon.

## Kasaysayan 
thumb|Miami Beach Auditorium, ang lokasyon ng Miss Universe 1964|250x250px

### Pagpili ng mga kalahok 
Ang mga kalahok mula sa animnapung bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa/teritoryo samantalang isang kandidata ang nailuklok upang kumatawan sa kanyang bansa/teritoryo matapos ang pag-urong ng orihinal na kalahok.

#### Mga pagpalit 
Iniluklok si Wendy Barrie upang kumatawan sa bansang Eskosya sa edisyong ito, matapos lumisan sa kompetisyon ang orihinal na Miss Scotland na si Doreen Swan upang pakasalan ang kanyang nobyong si James Alexander Do Watt Nicoll noong Hulyo 13. Matapos nito, iniulat na nawawala si Swan, at hinihinala ng FBI na siya ay nadukot.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Indiya na huling sumali noong 1952; Panama na huling sumali noong 1954; Australya na huling sumali noong 1958; Tunisya na huling sumali noong 1960; Tsile na huling sumali noong 1961; at Hong Kong, Inglatera, Republika ng Tsina, at Malaysia (bilang Malaya) na huling sumali noong 1962. 

Hindi sumali sina Leila Gourmala ng Maruekos at Sandra Correa ng Nikaragwa dahil sa hindi isiniwalat na dahilan. Hindi sumali ang Kuba sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Dapat sanang sasali sa edisyong ito si Vera Wee ng Singapura, subalit hindi ito nakasali sapagkat bahagi pa rin ng Malaysia ang Singapura hanggang Oktubre 1965. Dahil ito, sumali na lamang ito sa Miss Malaysia 1964 kung saan nagtapos ito bilang runner-up kay Angela Filmer.

## Mga resulta 
### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Labinlimang mga *semi-finalist* lang ang napili at ibinunyag sa paunang kompetisyon na binubuo ng *swimsuit competition* at *evening gown competition*. Nagbigay ng maikling talumpati ang bawat isa sa labinlimang *semi-finalist* sa *final telecast* gamit ang kanilang mga katutubong wika. Pagkatapos nito, lumahok sa *swimsuit competition* at *evening gown competition* ang mga *semi-finalist*, at kalaunan ay napili ang sampung pinalista. Mula sa sampung pinalista, tinukoy ang mga runner-up at ang bagong Miss Universe.

### Komite sa pagpili 
* Jacques Bergerac – Pranses na aktor
* Richard Dimbleby – Ingles na mamamahayag
* William Dozier – Amerikanong prodyuser ng pelikula
* Sessue Hayakawa – Hapones na aktor
* Ingemar Johansson – Suwekong propesyonal na boksingero
* Syed Khan – Isang opisyal sa New York World's Fair mula sa Pakistan
* Edilson Cid Varela – Brasilenyong mamamahayag
* Earl Wilson – Amerikanong mamamahayag at kolumnista
* Luz Marina Zuluaga – Miss Universe 1958 mula sa Kolombya

## Mga kandidata 
Animnapung kandidata ang lumahok para sa titulo.

## Mga tala 

## Mga sanggunian 
## Panlabas na kawing 
* Opisyal na website

Kategorya:1964